stanford-oval/wikipedia huggingface dataset:
דניאל רוט-אבנרי
ביוגרפיה > קריירה בתקשורת הספורט

בשנת 2008 השתתפה בעונה הראשונה של תוכנית המציאות "היפה והחנון" ששודרה בערוץ 10 ונבחרה על ידי גולשי אתר האינטרנט "נענע 10" לחביבת הקהל. באותה שנה שימשה פרשנית בענף הקליעה בשידורי ערוץ הספורט מאולימפיאדת בייג'ינג 2008.
בשנת 2010 נמנתה עם צוות היחידה להכשרת מנהלים של המרכז הבינתחומי הרצליה, הפיקה וניהלה משלחות עסקיות של מנהלים לישראל. באותה שנה הפיקה את מדור הספורט של העיתון "מעריב" והייתה כתבת לעניינים אולימפיים בעיתון ובאתר nrg וכן פרשנית לענייני קליעה במגזין הנשק והביטחון "קליבר קרבי".
בשנת 2011 מונתה לראש "הדסק האולימפי" בערוץ הספורט. שימשה כתבת לעניינים אולימפיים במהדורות "חדשות הספורט", באתר ערוץ הספורט ושידרה אליפויות ארציות ובינלאומיות. חשפה את כישלונו של רץ המרתון הישראלי זוהר זימרו בבדיקת חומרים אסורים, את התנכלות איגוד הקיאקים למדליסט האולימפי מיכאל קולגנוב ואת התשלום שקיבל הוועד האולימפי בישראל על ניסיון השימוש בתינוק של במבה כקמע המשלחת האולימפית.
נבחרה לשמש פרזנטורית של אתנה - המועצה הציבורית לקידום נערות ונשים בספורט, יצרה וביימה את הפרויקט האולימפי בערוץ הילדים והייתה שליחת ערוץ הספורט לאולימפיאדת לונדון 2012.
באוגוסט 2016 שימשה פרשנית באולימפיאדת ריו דה ז'ניירו במגזין האולימפי של ערוץ 1, בדגש על ענף ההתעמלות האמנותית. במקביל, נבחרה לדירקטורית בהנהלת התאחדות הקליעה בישראל.
בעברה, מרצה לתקשורת במכללת גבע ללימודי קריינות, עמידה מול מצלמה ועיתונאות.
ביוגרפיה > קריירה כעיתונאית פוליטית

בסוף שנת 2012 הצטרפה לעיתון "ישראל היום", הגישה וערכה את שידורי החדשות באולפן באינטרנט במשך שנתיים ושימשה כתבת במוסף הפוליטי "ישראל השבוע". בשנת 2015 מונתה לעורכת בדסק החדשות של "ישראל היום", תפקיד שמילאה במשך שבע שנים בנוסף להיותה כתבת.
במערכת הבחירות לכנסת ה-20 שימשה כתבת לענייני מפלגות, והתמקדה בסיקור מפלגת "יש עתיד". במקביל, באותה שנה הצטרפה לצוות הכותבים של מגזין הביטחון "ישראל דיפנס".
בשנת 2017 מונתה לכתבת הכלכלית של "ישראל היום" ובשנת 2018 מונתה לכתבת תל אביב וגוש דן. במערכות הבחירות לכנסת ה-21, ה-22 ולכנסת ה-23 שימשה כתבת לענייני מפלגות. חשפה את הקוקפיט - הסכם ההנהגה בין בני גנץ, יאיר לפיד, גבי אשכנזי ומשה (בוגי) יעלון וסיקרה את רשימת "כחול לבן". במהלך מערכת הבחירות לכנסת ה-24, סיקרה את מפלגות המרכז-שמאל.
בין פברואר 2021 לאוקטובר 2021 הגישה את מהדורת חדשות של ערוץ 20 (כיום ערוץ עכשיו 14) "המהדורה המוקדמת", המשודרת בימי חמישי שבמרכזה עמד עימות פוליטי בין שני פרשנים מימין ומשמאל.
בשלהי אפריל 2021, עת גדעון אלון יצא לגמלאות, מונתה לכתבת "ישראל היום" בכנסת. בין היתר הייתה בעלת המדור "נכנסת לכנסת" שראה אור בעיתון מדי יום שני. בנוסף על כך, כתבה טור אישי שבועי במוסף "שישבת" של "ישראל היום" בשם "לא שומרת בבטן". באפריל 2022 הודיעה על פרישתה מ"ישראל היום", לאחר עשור שעבדה בו.
רוט אבנרי היא פרשנית פוליטית ופאנליסטית בתוכניות אקטואליה בטלוויזיה. בין היתר, הופיעה בקביעות בתוכניות רשת 13 "חמש" ו"העולם הבוקר" במשך שלוש שנים.
היא חברה בצוות המומחים של הפורום "The MirYam Institute" לדיון על ישראל, במסגרתו היא מפרסמת מאמרים לתקשורת בארצות הברית בנוגע למערכת הפוליטית בישראל.
בפברואר 2023 הצטרפה לנבחרת הכותבים של עיתון "מעריב סופהשבוע". מאז, היא בעלת טור פוליטי שמתפרסם מדי יום שישי.
במאי 2023 עזבה את רשת 13. בחודשים יוני–ספטמבר שימשה פאנליסטית קבועה במהדורת "אולפן שישי" של חדשות 12.
ביוני 2024 הצטרפה לערוץ החדשות i24NEWS והחלה להגיש את מהדורת הבוקר בערוץ. בדצמבר 2024 קודמה להגיש את המהדורה המוקדמת.
ביוגרפיה > חיים אישיים

נשואה לעורך דין טל אבנרי, ולהם שתי בנות. מתגוררים בגבעתיים.
הערות שוליים

↑  מערכת ישראל היום, לאחר עשור ב"ישראל היום": הכתבת הפרלמנטרית דניאל רוט-אבנרי פורשת מתפקידה, באתר ישראל היום, 7 באפריל 2022
↑  דניאל רוט אבנרי, באתר מעריב אונליין
↑  מיטל יסעור בית-אור, פרופ' אריה רוט הלך לעולמו, באתר ישראל היום, 2 בספטמבר 2015
↑  מיכל גרונדלנד, ‏דניאל רוט אלופת ישראל בקליעה בשלושה מצבים, באתר ONE‏, 15 ביוני 2008
↑  אמיר בוגן, קליעה: הישג לנערות בזאגרב, אכזבה לבוגרים, באתר ynet, 30 ביולי 2006
↑  אמילי גרינצווייג‏, דניאל רוט מצטרפת לערוץ הספורט, באתר וואלה, 12 בדצמבר 2010
↑  דניאל רוט, ‏זימרו נכשל בבדיקת סמים. בספק ללונדון, באתר ערוץ הספורט, 4 ביוני 2012
↑  דניאל רוט אבנרי מונתה לכתבת הכנסת של "ישראל היום", באתר ערוץ 7, 27 באפריל 2021
אהרן מילר וקובי בורנשטיין, דניאל רוט אבנרי מונתה לכתבת הכנסת של "ישראל היום", באתר בחדרי חרדים, 27 באפריל 2021
↑  לאחר עשור ב"ישראל היום": הכתבת הפרלמנטרית דניאל רוט-אבנרי פורשת מתפקידה, באתר ישראל היום, 7 באפריל 2022
↑  DANIELLE ROTH-AVNERI, באתר "The MirYam Institute"
| --- | --- |
בקרת זהויות :  NLI: 987007308566805171  LCCN: no2009018770  VIAF: 298422353   WorldCat (עם VIAF): 298422353
רנה טרבלסי

רנה (רוני) טרבלסי (נולד ב-14 בדצמבר 1962) הוא איש עסקים יהודי-תוניסאי שכיהן כשר התיירות ושר התחבורה בממשלת תוניסיה.
קורות חיים

רנה הוא בנו של פרז טרבלסי מראשי הקהילה היהודית בתוניסיה. הבעלים של חברת התיירות "רויאל פירס" היושבת בפריז, צרפת ומתמחה בחבילות נופש למדינות צפון אפריקה. בנובמבר 2018 מונה על ידי ראש ממשלת תוניסיה, יוסף א-שאהד, לתפקיד שר התיירות במדינה. מינויו נתקל בהתנגדויות למינוי "פרו ציוני" לתפקיד מצד אחד ולתמיכה מצד גורמים בענף התיירות שהודו על מינוי שר בעל רקע מקצועי בתחום. למרות המחאות מינויו אושר בפרלמנט ברוב של 125 תומכים מול 27 מתנגדים.בנובמבר 2019 מונה לתפקיד שר התחבורה הזמני.
בינואר 2020, ראש הממשלה הנכנס, חביב ג'מלי, ביקש להשאיר את טרבלסי בתפקידו אך לא הצליח להשיג את תמיכת נציגי אספת העם. במקומו נכנס לתפקיד מוחמד עלי טואמי.
הערות שוליים

↑  ג'קי חוגי, ‏שר יהודי בממשלת תוניס: האם מינוי ערבי לשר בממשלת ישראל היה מתקבל בברכה?, באתר מעריב אונליין, 10 בנובמבר 2018
↑  גיא אלסטר‏, תוניסיה תמנה איש עסקים יהודי לשר התיירות, באתר וואלה, 6 בנובמבר 2018
↑  דין שמואל אלמס, תוניסיה: אושר מינויו של שר תיירות יהודי, באתר ישראל היום, 13 בנובמבר 2018
↑  Coup de tonnerre politique en Tunisie, Le Point, 11 January 2020 (בצרפתית)
ערך זה הוא קצרמרבנושא אישים. אתם מוזמנים לתרום לוויקיפדיה ו.
קרין אגסי

| --- | --- |
אין תמונה חופשית
 לידה:  28 ביולי 1988 (בת 36) רמת השרון, ישראל 
 עמדה:  קלע 
 
קרין אגסי-סלוניקי (נולדה ב-28 ביולי 1988) היא כדורסלנית עבר ישראלית ששיחקה בעמדת הקלעית בקבוצת בנות הרצליה ובסגל המורחב של נבחרת ישראל בכדורסל נשים.
ביוגרפיה

אגסי גדלה בקבוצת הילדות של בנות הרצליה. בשנת 2005 שיחקה אגסי לראשונה בליגת העל בכדורסל נשים, במדי קבוצת בנות השרון. בשנתיים לאחר מכן (עונות 2006-7 ,2008-9) שיחקה במכבי בנות אשדוד. ב-2009-10 חזרה לבנות השרון, שם שיחקה בהדרכת המאמן שיקי פלח, ועונה לאחר מכן (2010-11) עברה יחד עם פלח למכבי רמת חן. ב-2011-12 חזרה אגסי לשנה נוספת בבנות השרון. לאחר פתיחת עונת 2012-13 עברה  לאליצור נתניה ועזרה לקבוצה להישאר בליגה. בקיץ 2013 עברה לקבוצת בנות הרצליה שעלתה לליגה הראשונה.
אגסי לקחה חלק בנבחרות ישראל הצעירות: שיחקה בשתי אליפויות אירופה עם נבחרת הקדטיות (באחת מהן בתור קפטנית), הייתה חלק מנבחרות הנערות ונבחרת העתודה. משתתפת כיום בסגל הרחב של הנבחרת הבוגרת.
בספטמבר 2016 נישאה לבת זוגה יפעת אגסי-סלוניקי.
החוויה האולימפית

#invoke:תבנית מידע
החוויה האולימפית הוא מרכז מבקרים אקטיבי שהוקם בשנת 2009 על ידי הוועד האולימפי בישראל ונמצא בבניין האולימפי במרכז הספורט הלאומי תל אביב (נקרא גם: "מרכז הספורט - הדר יוסף") במתחם שכונת הדר יוסף בתל אביב-יפו.
המרכז הוקם כחלק משליחותו של הוועד להנחיל את הערכים האולימפיים בקרב אוכלוסיית המדינה. מטרת הקמתו היא לייצר בקרב המבקרים דמויות לחיקוי אשר פרט לכישרונם המולד, גם עבדו במשך שנים רבות על התמקצעות בתחומם והגיעו להישגים.
בשנת 2012 קיבל המוזיאון הכרה עולמית כשהתקבל כחבר בארגון המוזיאונים האולימפיים של הוועד האולימפי הבינלאומי.
היסטוריה ומבנה

את רעיון הקמת המרכז גיבשו ראשי הוועד האולימפי הישראלי לאחר זכייתו של גל פרידמן במדליית הזהב הראשונה לישראל באולימפיאדת אתונה, מתוך רצון להעביר את המסרים של החוויה האולימפית גם לקהל הרחב, באמצעות סיור וירטואלי אטרקטיבי במיוחד.
בהקמתו הושקעו כ-15 מיליון ש"ח והוא מתשתרע על פני 850 מטר מרובע המחולקים לחמישה אולמות גדולים, המייצגים את חמש הטבעות האולימפיות. באולמות מפוזרים אמצעי המחשה טכנולוגיים כגון מסך 360 מעלות, הולוגרמות, מסך כדורי, מיצגים אור קוליים ועמדות אינטראקטיביות, הנעים מתקופת יוון העתיקה ועד ימינו. טבעת אחת מוקדשת כולה למדליסטים הישראלים ולאסון אולימפיאדת מינכן 1972.
האולמות

המרכז מחולק לחמישה אולמות המייצגים את חמש הטבעות האולימפיות. לאורך כל המסע מלווים את המבקרים צמד השחקנים אמנון וולף ואביגיל הררי המגלמים מאמן וספורטאית ישראליים שיוצאים למסע היסטורי לאורך האולימפיאדה מנקודת המבט הישראלית. מלבד האולמות ניתן לראות במקום לפידים אולימפיים מקוריים, כולל הלפיד של  המשחקים האולימפיים במינכן 1972 וכן מדליות מקוריות.
האולמות > טבעת התהילה

באולם הראשון מועברים סיפור המסגרת של הסיור והצגה של רגעי השיא הגדולים בתולדות המשחקים האולימפיים במיצג היקפי של 360 מעלות המלווה בתאורה, סרטון ומוזיקה.
האולמות > טבעת ההיסטוריה

באולם השני מסע אל תחילת המשחקים האולימפיים ביוון העתיקה במפגש עם פסל יווני שקם לתחיה ואחריו קפיצה אל פריז של סוף המאה ה-19 עם חידוש המשחקים בעידן המודרני דרך דמות שיוצאת מתוך עיתון צרפתי ישן.
האולמות > הטבעת הישראלית

באולם השלישי מפגש אישי של המבקרים עם הולוגרמות נעות ומדברות של ששת המדליסטים האולימפיים של ישראל - גל פרידמן, יעל ארד, שחר צוברי, אריק זאבי, מיכאל קולגנוב ואורן סמדג'ה והיא כוללת גם הנצחה של י"א חללי מינכן באמצעות סיפורה האישי של כלת פרס ישראל האתלטית אסתר רוט-שחמורוב. בחדר זה משולבים קטעים דוקומנטריים מהארכיון של סטיבן ספילברג.
האולמות > טבעת העתיד

מסך ענק בצורת כדור עליו מוקרן מיצג הולוגרמה שמבטא את רוח החוויה האולימפית העולמית.
האולמות > טבעת ההתנסות

עמדות התנסות מעשית - יכולת ריכוז בטכניקת ביופידבק, סיבולת על גבי מכשיר ריצה המדמה ריצת מרתון, זינוק לבדיקת מהירות התגובה הכוח והניתור, ועמדות מידע וטריוויה אינטראקטיביות וכן תצוגה של הלפידים האולימפיים תרומתו של אלכס גלעדי, חבר הוועד האולימפי הבינלאומי.
הערות שוליים

↑  ynet ספורט, החוויה האולימפית מקבלת הכרה רשמית, באתר ynet, 8 באוקטובר 2012
הלפידים האולימפיים
וינסנט קובי

| --- | --- |
אין תמונה חופשית
 לידה:  1969 (בן 56 בערך)
 מדינה:  צרפת 
 השכלה:  אקול פוליטקניק  École des Ponts ParisTech  בית הספר לעסקים של הרווארד 
 תפקיד:  מנכ"ל סיטרואן (2021–)
 
וינסנט קובי (בצרפתית: Vincent Cobée) (נולד ב-1969) הוא איש עסקים צרפתי ומנכ"ל יצרנית הרכב סיטרואן.
קריירה

לאחר שסיים את לימודי ההנדסה עבד במחלקה לעבודות ציבוריות בצרפת כמנהל בתחום בניית כבישים חדשים. את מרבית הקריירה בתעשיית הרכב עשה בחברת ניסאן בה עבד כמעט 15 שנים. הוא החל בתפקיד מנהל רכש, המשיך כמנהל תוכנית ובשנת 2010 מונה למנהל חטיבת דאסטון, תפקיד אותו מילא במשך 7 שנים. בשנת 2017 מונה כמנהל התכנון הראשי של חברת מיצובישי מוטורס. באוקטובר 2019 מונה כסמנכ"ל סיטרואן, תחת המנכ"לית לינדה ג'קסון. אחרי 4 חודשים בלבד בתפקיד מונה למנכ"ל במקומה של ג'קסון.
השכלה

קובי השלים לימודי תואר במתמטיקה באקול פוליטקניק ולימודי הנדסה אזרחית. בשנת 2002 השלים את לימודי התואר השני בבית הספר למינהל עסקים של אוניברסיטת הרווארד.
הערות שוליים

↑  Datsun Vice President Vincent Cobee Assigned New Responsibility in Mitsubishi, 15 March 2017
↑  Citroen to get former Mitusbishi exec Cobee as new CEO, sources say, Automotive News Europe, 17 October 2019
ערך זה הוא קצרמרבנושא אישים. אתם מוזמנים לתרום לוויקיפדיה ו.
יחסי מקסיקו–סורינאם

| יחסי מקסיקו–סורינאם |
| --- | --- |
מקסיקו: סורינאם


מקסיקו: סורינאם
שטח (בקילומטר רבוע)
1,964,375: 163,820
אוכלוסייה
131,407,294: 637,157
תמ"ג (במיליוני דולרים)
1,788,887: 3,782
תמ"ג לנפש (בדולרים)
13,613: 5,936
משטר
רפובליקה פדרלית: רפובליקה

יחסי מקסיקו–סורינאם הם היחסים הדיפלומטיים בין מקסיקו לסורינאם. שתי המדינות חברות באיגוד מדינות הקריביים, הקהילה של אמריקה הלטינית והמדינות הקריביות, ארגון מדינות אמריקה והאומות המאוחדות.
היסטוריה

מקסיקו וסורינאם הן שתי מדינות אמריקאיות עם היסטוריה קולוניאלית שונה. מקסיקו, כמו אזורים רבים אחרים באזור, נכבשה על ידי ספרד וקיבלה עצמאות בשנת 1821. סורינאם היא האומה העצמאית היחידה ביבשת אמריקה שנכבשה וזכתה בעצמאות מהולנד. מיד לאחר קבלת העצמאות, מקסיקו וסורינאם כוננו יחסים דיפלומטיים בשנת 1975. בשנת 1982, סורינאם פתחה שגרירות במקסיקו סיטי, אולם בשנת 1986, בגלל מגבלות תקציב, סורינאם סגרה את המשלחת הדיפלומטית שלה ומאז היא מיוצגת באמצעות שגרירותה בוושינגטון הבירה. מקסיקו מעולם לא פתחה שגרירות בפרמריבו, אולם היא תמיד החזיקה בקונסוליית כבוד בעיר הבירה.
בשנת 2002 ביקר נשיא סורינאם רונלד ונציאן בעיר מונטריי שבמקסיקו כדי להשתתף בפסגה המיוחדת של האמריקות. בעודו שם נפגש עם נשיא מקסיקו ויסנטה פוקס. באפריל 2012 ביקר נשיא סורינאם דסי באוטרסה בפוארטו ואיארטה, מקסיקו כדי להשתתף בפסגת אמריקה הלטינית של הפורום הכלכלי העולמי באירוח נשיא מקסיקו פליפה קלדרון. במאי 2012 נפגש נשיא מקסיקו קלדרון עם הנשיא באוטרסה בזמן ששני המנהיגים השתתפו בפסגת מקסיקו–הקהילייה הקריבית בברבדוס.
הסכמים דו-צדדיים

בשנת 2012 חתמו מקסיקו וסורינאם על הסכם לשיתוף פעולה מדעי וטכני. באותה שנה חתמו שתי המדינות גם על הסכם לשיתוף פעולה בחקלאות ולהכשרת דיפלומטים סורינאמים בשפה הספרדית. מדי שנה מקסיקו מעניקה מלגות ממשלתיות לסטודנטים בסורינאם ללמוד ספרדית או ללמוד תואר שני במקסיקו.
יחסי סחר

בשנת 2017, הסחר הדו-צדדי בין מקסיקו לסורינאם הסתכם בכ-8.1 מיליון דולר. הייצוא העיקרי של מקסיקו לסורינאם כולל: נייר, מוצרי חלב, חלקי רכב וטקילה. הייצוא העיקרי של סורינאם למקסיקו הוא מחברי חוטי מחשב. החברה הרב-לאומית המקסיקנית Cemex פועלת בסורינאם.
נציגויות דיפלומטיות

מקסיקו מיוצגת בסורינאם משגרירותה בפורט אוף ספיין, טרינידד וטובגו ובנוסף מחזיקה קונסוליית כבוד בפרמריבו.
סורינאם מיוצגת במקסיקו באמצעות שגרירותה בוושינגטון די. סי., ארצות הברית.
ישראל באולימפיאדת בייג'ינג (2022)

אולימפיאדת בייג'ינג היא אולימפיאדת החורף ה-8 שבה השתתפה משלחת ישראלית, מאז החלה ישראל את השתתפותה במשחקי החורף האולימפיים בשנת 1994. האולימפיאדה של שנת 2022 התקיימה מ-4 בפברואר עד 20 בפברואר של אותה שנה.
המשלחת הישראלית מנתה שישה ספורטאים, מתוכם ארבעה גברים ושתי נשים, שהתחרו בשלושה ענפי ספורט: החלקה אמנותית, החלקה מהירה במסלול קצר וסקי אלפיני. יבגני קרסנופולסקי ונועה סולוש נשאו את דגל המדינה בטקס הפתיחה.
הרכב המשלחת הישראלית

המשלחת הישראלית מנתה שישה ספורטאים שהתחרו בשלושה ענפי ספורט.
| ענף | נשים | גברים | סה"כ |
| --- | --- | --- | --- |
| החלקה אמנותית | 1 | 2 | 3 |
| החלקה מהירה במסלול קצר | 0 | 1 | 1 |
| סקי אלפיני | 1 | 1 | 2 |
| סה"כ | 2 | 4 | 6 |
הרכב המשלחת הישראלית > ספורטאים שהשתתפו במספר אולימפיאדות

| ספורטאי | מספר אולימפיאדות | איזה אולימפיאדות, איזה מדינה נוספת ייצג/ה פרט לישראל | ענף ספורט |
| --- | --- | --- | --- |
| אלכסיי ביצ'נקו | 3 | סוצ'י 2014, פיונגצ'אנג 2018, בייג'ינג 2022 | החלקה אמנותית |
| יבגני קרסנופולסקי | 3 | סוצ'י 2014, פיונגצ'אנג 2018, בייג'ינג 2022 | החלקה אמנותית |
| ולדיסלב ביקנוב | 3 | סוצ'י 2014, פיונגצ'אנג 2018, בייג'ינג 2022 | החלקה מהירה במסלול קצר |
הרכב המשלחת הישראלית > ספורטאים שהשתתפו במשחקים האולימפיים לנוער

| ספורטאי | אולימפיאדת נוער | ענף ספורט |
| --- | --- | --- |
| נועה סולוש | לוזאן 2020 | סקי אלפיני |
הכנות הוועד האולימפי בישראל > תמריצים כספיים להשגיות במשחקים

הוועד האולימפי בישראל קבע כי סכומי התמריצים המיועדים לזכייה במדליות אולימפיות באולימפיאדת בייג'ינג (2022) יהיו זהים לתמריצים שחולקו באולימפיאדת טוקיו בשנת 2021. כמו כן, זוג ספורטאים שיזכו במדליה יקבל 75% מגובה התמריץ כל אחד. קבוצה המונה 3–4 ספורטאים תקבל 50% מגובה התמריץ לכל אחד. קבוצות ספורט אישי של 5 ספורטאים ומעלה תקבל 40% מגובה התמריץ לכל אחד.
| מדליה/מיקום בגמר | ספורטאי/ת | מאמן/ת | צוות מקצועי | איגוד | אגודה |
| --- | --- | --- | --- | --- | --- |
| זהב | 500,000 ₪ | 250,000 ₪ | 50,000 ₪ | 25,000 ₪ | 25,000 ₪ |
| כסף | 400,000 ₪ | 200,000 ₪ | 40,000 ₪ | 20,000 ₪ | 20,000 ₪ |
| ארד | 250,000 ₪ | 125,000 ₪ | 25,000 ₪ | 12,500 ₪ | 12,500 ₪ |
| מקום 4 | 75,000 ₪ | 37,500 ₪ | 7,500 ₪ | 3,750 ₪ | 3,750 ₪ |
| מקום 5 | 60,000 ₪ | 30,000 ₪ | 6,000 ₪ | 3,000 ₪ | 3,000 ₪ |
| מקום 6 | 50,000 ₪ | 25,000 ₪ | 5,000 ₪ | 2,500 ₪ | 2,500 ₪ |
| מקום 7 | 40,000 ₪ | 20,000 ₪ | 4,000 ₪ | 2,000 ₪ | 2,000 ₪ |
| מקום 8 | 30,000 ₪ | 15,000 ₪ | 3,000 ₪ | 1,500 ₪ | 1,500 ₪ |
| גמר אולימפי ולא נמוך ממקום 12 | 15,000 ₪ | 7,500 ₪ | 1,500 ₪ | 750 ₪ | 750 ₪ |
ענפים > החלקה אמנותית

באליפות העולם בהחלקה אמנותית על הקרח לשנת 2021 שנערכה בסטוקהולם, שוודיה סיים אלכסיי ביצ'נקו במקום ה-24 עם 190.45 נקודות והשיג מכסה יחידה למשלחת הישראלית בתחרות הגברים. בגביע נבלהורן לשנת 2021 שנערך באוברסטדורף, גרמניה סיימו היילי קופס ויבגני קרסנופולסקי במקום החמישי עם 167.08 נקודות ובמקום השלישי מבין המחליקים שהתחרו על מכסה למשחקים. תוצאה זו זכתה את המשלחת הישראלית במכסה יחידה בתחרות הזוגות.
| שם | מקצוע | תוכנית קצרה> ניקוד | תוכנית קצרה> מקום | החלקה חופשית> ניקוד | החלקה חופשית> מקום | ניקוד כללי | מקום |
| --- | --- | --- | --- | --- | --- | --- | --- |
| אלכסיי ביצ'נקו | גברים | 68.01 | 26 | לא העפיל | לא העפיל | לא העפיל | לא העפיל |
| היילי קופס יבגני קרסנופולסקי | זוגות | 55.99 | 15 | 97.83 | 15 | 153.82 | 15 |
ענפים > החלקה מהירה במסלול קצר

המשלחת הישראלית קיבלה מכסה יחידה בכל אחד מהמקצים (500, 1000, 1500) לאור דירוגו של ולדיסלב ביקנוב בדירוג האולימפי בהתאם להישגיו בסבב גביע העולם 2021-22.
| שם | מקצוע | מוקדמות> תוצאה | מוקדמות> מקום | רבע גמר> תוצאה | רבע גמר> מקום | חצי גמר> תוצאה | חצי גמר> מקום | גמר> תוצאה | גמר> מקום | מקום כללי |
| --- | --- | --- | --- | --- | --- | --- | --- | --- | --- | --- |
| ולדיסלב ביקנוב | 500 מטר | 40.900 שניות | 2 Q | 41.157 שניות | 3 | לא העפיל | לא העפיל | לא העפיל | לא העפיל | 12 |
| ולדיסלב ביקנוב | 1,000 מטר | 1:24.875 דקות | 4 | לא העפיל | לא העפיל | לא העפיל | לא העפיל | לא העפיל | לא העפיל | 24 |
| ולדיסלב ביקנוב | 1,500 מטר |  |  | 2:09.95 דקות   שיא ישראל | 4 q | 2:13.491 דקות | 6 | לא העפיל | לא העפיל | 17 |
מקרא:
Q: העפלה לשלב הבא בהתאם למקום הסיום במקצה הפרטני.
q: העפלה לשלב הבא עם הזמן המהיר.
ענפים > סקי אלפיני

המשלחת הישראלית הייתה זכאית לשלוש מכסות: שתי מכסות לגברים ומכסה אחת לנשים. מכסה בסיסית אחת לגברים ואחת לנשים חולקו לכל משלחת בעלת גולש סקי אלפיני שעמד בדרישות הזכאות הבסיסיות לענף כפי שפורסם על ידי הפדרציה הבינלאומית לסקי. מכסה נוספת לגברים הושגה על ידי ברנבש סולוש (אנ') שדורג בין 30 המקומות הראשונים בדירוג של גביע העולם בתקופת ההעפלה האולימפית בתחרות של מסלולים משולבים. אולם, הוועד האולימפי בישראל דחה את אחת ממכסות הגברים. הגולשים שנבחרו לייצג את ישראל הם נועה סולוש, שזכתה במדליית כסף וארד בסקי אלפיני באולימפיאדת הנוער לוזאן לפני שנתיים ואחיה, ברנבש סולוש.
| שם> שם.נשים | מקצוע> מקצוע.נשים | סיבוב 1> תוצאה.נשים | סיבוב 1> מקום.נשים | סיבוב 2> תוצאה.נשים | סיבוב 2> מקום.נשים | סך הכל> סך הכל.נשים | מקום> מקום.נשים |
| --- | --- | --- | --- | --- | --- | --- | --- |
| נועה סולוש | סופר G |  |  |  |  | 1:17.94 דקות | 34 |
| נועה סולוש | סלאלום ענק | 1:04.90 דקות | 42 | לא סיימה | לא סיימה | לא סיימה | לא סיימה |
| נועה סולוש | סלאלום | 58.21 שניות | 45 | 59.13 שניות | 41 | 1:57.34 דקות | 41 |
גברים
| ברנבש סולוש (אנ') | גלישה במורד |  |  |  |  | 1:46.88 דקות | 30 |
| ברנבש סולוש (אנ') | סופר G |  |  |  |  | 1:24.28 דקות | 30 |
| ברנבש סולוש (אנ') | משולב | 1:45.04 דקות | 11 | 48.14 שניות | 2 | 2:33.18 דקות | 6 |
| ברנבש סולוש (אנ') | סלאלום ענק | 1:07.89 דקות | 28 | 1:10.04 דקות | 21 | 2:17.93 דקות | 22 |
| ברנבש סולוש (אנ') | סלאלום | 56.83 שניות | 28 | 51.88 שניות | 23 | 1:48.71 דקות | 23 |
הערות שוליים

1 2  "משלחת ישראל למשחקים האולימפיים בייג'ינג 2022" (PDF). הוועד האולימפי בישראל. בינואר 2022. ארכיון (PDF) מ-29 בינואר 2022. נבדק ב-29 בינואר 2022. {{cite web}}:  (עזרה)
↑  "יבגני קרסנופולסקי ונועה סזולוש הם נושאי הדגל של ישראל בטקס הפתיחה של משחקי החורף, בייג'ינג 2022". הוועד האולימפי בישראל. 30 בינואר 2022. נבדק ב-30 בינואר 2022. {{cite web}}:  (עזרה)
1 2  אורן אהרוני, נקבעה המשלחת הישראלית למשחקי החורף בבייג'ין 2022, באתר ישראל היום, 24 בינואר 2022
↑  הוועד האולימפי בישראל והיחידה לספורט הישגי, אמות המידה לסגלי ההישג לשנת 2022, ‏28 בדצמבר 2021
↑  אורן אהרוני, ביצ'נקו השיג את הקריטריון לאולימפיאדת החורף, באתר ynet, 27 במרץ 2021
↑  אורן אהרוני, בפעם השלישי ברציפות: יבגני קרסנופולסקי יהיה במשחקי החורף, באתר ynet, 24 בספטמבר 2021
↑  "Communication No. 2442 – XXIV Olympic Winter Games 2022 Beijing: Qualified quota places Short Track Speed Skating" [פרסום מספר 2442 – משחקי החורף האולימפיים ה-24 בייג'ינג 2022: מכסות העפלה בהחלקה מהירה במסלול קצר].  הפדרציה הבינלאומית לסקי. 9 בדצמבר 2021. {{cite web}}:  (עזרה)
↑  "Qualification system for XXIV Olympic Winter Games, Beijing 2022 - International Ski Federation - Alpine Skiing" (PDF) (באנגלית). הפדרציה הבינלאומית לסקי. 23 במאי 2021. נבדק ב-26 בספטמבר 2021. {{cite web}}:  (עזרה)
↑  "ALPINE SKIING QUOTAS LIST FOR OLYMPIC WINTER GAMES 2022" (באנגלית). הפדרציה הבינלאומית לסקי. 17 בינואר 2022. נבדק ב-17 בינואר 2022. {{cite web}}:  (עזרה)
| ישראל במשחקים האולימפיים |
| --- | --- | --- |
| משחקי הקיץ | הלסינקי (1952) • מלבורן (1956) • רומא (1960) • טוקיו (1964) • מקסיקו סיטי (1968) • מינכן (1972) • מונטריאול (1976) • לוס אנג'לס (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |  |
|  משלחת ישראל לאולימפיאדת בייג'ינג (2022)  |
| --- | --- | --- |
|  החלקה אומנותית | אלכסיי ביצ'נקו • היילי קופס • יבגני קרסנופולסקי |  |
|  החלקה מהירה במסלול קצר | ולדיסלב ביקנוב |  |
|  סקי אלפיני | נועה סולוש • ברנבש סולוש |  |
היילי קופס
הגולשת האלפינית נועה סולוש
פיטר פארקר (היקום הקולנועי של מארוול)

| --- | --- |
 הופעה ראשונה:  קפטן אמריקה: מלחמת האזרחים 
 גילום הדמות:  טום הולנד 
 דיבוב:  הדסון תמז ("מה אם...?")
 מידע
 שם אמיתי:  פיטר בנג'מין פארקר
 כינויים:  ספיידרמן פיטר 1
 תאריך לידה:  10 באוגוסט 2001
 מקצוע:  ויג'ילנטי
 שיוך:  הנוקמים סטארק תעשיות
 כוחות:  כוח עמידות זריזות מודעות
 כלי נשק:  משגרי-קורים
 אזרחות:  ארצות הברית 
 מקום מגורים:  קווינס 
 דמויות קשורות
 משפחה:  מיי פארקר (דודה)
 חברים:  טוני סטארק סטיב רוג'רס סטיבן סטריינג' וונג פיטר קוויל דראקס מנטיס נביולה אמ. ג'יי נד לידס
 אויבים:  אדריאן טומס תאנוס המסדר השחור קוונטין בק
 
פיטר בנג'מין פארקר (באנגלית: Peter Benjamin Parker), הידוע גם בכינויו ספיידרמן (Spider-Man), הוא דמות בדיונית המגולמת על ידי טום הולנד בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
פארקר הוא תלמיד בבית הספר "מידטאון" למדע וטכנולוגיה אשר קיבל יכולות על-אנושיות דמויות עכביש לאחר שננשך על ידי עכביש רדיואקטיבי. פארקר לוקח את החוק לידיו ומשתמש בכוחותיו כדי להילחם בפשע בקווינס. טוני סטארק פנה לפארקר, הנחה אותו ובסופו של דבר גייס אותו ל"נוקמים" במהלך הסכסוך נגד תאנוס. לאחר ההבזק ומותו של סטארק, פארקר נתקל בקוונטין בק בזמן טיול בית-ספרי. בק מפליל את פארקר ברציחתו וחושף את זהותו לעולם, מה שגורם לפארקר לבקש את עזרתו של סטיבן סטריינג' כדי לבטל חשיפה זו. הלחש של סטריינג' משתבש, גורם לרב-יקום להישבר ומביא גרסאות חלופיות של ספיידרמן ואויביהם. על מנת לתקן את הנזק, סטריינג' מטיל כישוף שמוחק לצמיתות את הידע של העולם על זהותו הפרטית של פארקר, כולל מערכות היחסים שלו עם אהוביו, חבריו וגיבורי-על אחרים בעלי ברית.
נכון לשנת 2023, פארקר הופיע בשישה סרטים: "קפטן אמריקה: מלחמת האזרחים", "ספיידרמן: השיבה הביתה", "הנוקמים: מלחמת האינסוף", "הנוקמים: סוף המשחק", "ספיידרמן: רחוק מהבית" ו"ספיידרמן: אין דרך הביתה". כמו כן, הדמות מופיעה בסדרה "מה אם...?" בדיבובו של הדסון תמז במקור ויהונתן מגון בעברית.
ביוגרפיה בדיונית > ראשית חייו

פיטר בנג'מין פארקר נולד ב-10 באוגוסט 2001, וגדל אצל דודתו, מיי פארקר. לאחר שננשך על ידי עכביש רדיואקטיבי, פארקר פיתח יכולות על-אנושיות הכוללות בין היתר כוח, עמידות וזריזות משופרים. הוא משתמש בכוחותיו לטובה והופך לגיבור העל ספיידרמן. פארקר שומר על זהותו בסוד כדי שאויביו לא יוכלו לתקוף את חבריו ובני משפחתו. פארקר לומד בבית הספר "מידטאון" למדע וטכנולוגיה, ופלאש תומפסון מציק לו לעיתים תכופות. נד לידס הוא חברו הטוב ביותר. פארקר יוצר חליפת ספיידרמן תוצרת-בית, ומעצב אותה כקפוצ'ון בצבעים אדום וכחול אשר מצוידת גם במשגרי-קורים.
ביוגרפיה בדיונית > הסכסוך הפנימי בנוקמים

בשנת 2016, פארקר מתגורר עם מיי בקווינס, ניו יורק כשהוא פוגש בדירתו את טוני סטארק שחושף שהוא יודע שפארקר הוא ספיידרמן. סטארק מגייס אותו לסייע בסכסוך עם סטיב רוג'רס ושולח את פארקר לגרמניה. בגרמניה פארקר מקבל חליפת ספיידרמן חדשה שעוצבה על ידי סטארק ומובא לשדה התעופה בלייפציג כדי לסייע לסטארק ולצוות הנוקמים שלו נגד הצוות של רוג'רס.
פארקר מעריץ את רוג'רס למרות שהם נמצאים בצדדים מנוגדים, ורוג'רס מכבד את אומץ ליבו של פארקר. במהלך הלחימה הם משוחחים ביניהם מהיכן בניו יורק הם מגיעים. לאחר שנטרל את באקי בארנס וסם וילסון, ונלחם בסקוט לאנג הענק, פארקר נשלח חזרה לקווינס.